google/wiki40b huggingface dataset:
यारकन्द नदी

यारकन्द नदी (उईग़ुर: يەكەن دەرياسى, चीनी: 叶尔羌河, अंग्रेजी: Yarkand River) मध्य एशिया में चीन के शिनजियांग प्रांत में बहने वाली एक नदी है। यह शिनजियांग के काश्गर विभाग में काराकोरम पहाड़ों में उत्पन्न होती है। कुछ दूरी में इसमें शक्सगाम नदी (जिसे केलेचिन नदी और मुज़ताग़ नदी के नामों से भी जाना जाता है) आकर विलय करती है। यहाँ के स्थानीय किरगिज़ लोग इस इलाक़े की यारकन्द नदी को रस्काम नदी के नाम से जानते हैं। आगे चलकर यह नदी तारिम नदी में विलय हो जाती है। अपनी शुरुआत से तारिम नदी में विलय तक यारकन्द नदी लगभग ९७० किमी (६०० मील) लम्बी है।
बहारें फिर भी आएंगी

संक्षेप

जीतेन्द्र गुप्ता (धर्मेंद्र) एक ग़रीब आदमी है जो अपनी विधवा बड़ी बहन और भांजी सुषमा के साथ कोलकाता में रहता है। वह एक पत्रिका जागृति के संपादकीय विभाग में कार्यरत है। वह अनधिकृत रूप से एक खदान में काम की खतरनाक दशा का भंडाफोड़ करता है। इस खदान के मालिक का सम्बन्ध अखबार बोर्ड के एक निदेशक से है। फटकार के बाद उसे काम से निकाल दिया जाता है। जब खदान में वाकई हादसा होता है तो उसे पत्रिका के मृत मालिक की बेटी अमिता सिन्हा (माला सिन्हा), जो अब प्रबन्ध निदेशक हो गई है, द्वारा फिर से नौकरी पर रख लिया जाता है और मुख्य सम्पादक बना दिया जाता है। अमिता जीतेन्द्र से प्रेम करने लगती है। वह अपनी छोटी बहन सुनीता के साथ एक सम्पन्न जीवन शैली व्यतीत कर रही होती है और जब वह सुनीता को अपने प्यार के बारे में बताने का निर्णय लेती है तो उसे पता चलता है कि सुनीता भी जीतेन्द्र से प्रेम करती है। अमिता अपनी बहन की ख़ातिर जीतेन्द्र का ख़्वाब छोड़ देने का फ़ैसला लेती है। कुछ समय बाद उसे सुनीता के लिए एक अय्याश अमीर आदमी विक्रम वर्मा (देवेन वर्मा), जो कि अखबार के एक निदेशक (रहमान) का भाई है, से शादी का प्रस्ताव मिलता है। अमिता जीतेन्द्र को पाने के लिए सुनीता का हाथ विक्रम को सौंपना पसन्द नहीं करती लेकिन सुनीता को पता चल जाता है कि अमिता जीतेन्द्र को चाहती है। सुनीता अपनी बड़ी बहन की इज़्ज़त करती है और ख़ुशी-ख़ुशी विक्रम से शादी करने के लिए राज़ी हो जाती है और घर से भागकर जीतेन्द्र को कहती है कि वह विक्रम से शादी कर रही है। अमिता यह बर्दाशत नहीं कर पाती है और बदहवास सुनीता को ढूंढने निकल पड़ती है। उसके ऊपर कर्ज़ है और वह उससे भी काफ़ी दबाव में है। आख़िर में अमिता की मृत्यु हो जाती है और गुरु दत्त की सारी फ़िल्मों की तरह इस फ़िल्म में भी दर्शक को ही अनुमान लगाना होता है कि आगे क्या होगा।

रोचक तथ्य

पहले गुरु दत्त इस फ़िल्म में हीरो की भूमिका अदा कर रहे थे और कुछ फ़िल्म शूट भी हो गई थी लेकिन उनकी अकाल मृत्यु के कारण धर्मेंद्र के साथ फिर से पूरी शूटिंग की गई। इस फ़िल्म में प्रसिद्ध गुरु दत्त दल ने आख़िरी बार एक साथ काम किया।
दिल्ली-मेरठ एक्सप्रेस वे

प्रारूप

ये राजमार्ग द्रुतगामी मार्ग से शुरू होगा जो डासना तक  १४ लेन का होगा |
यूपी गेट से डासना तक 8 लेन का छह हाई- वे आएगा। छह लेन का एक्सप्रेस- वे भी साथ चलेगा। डासना से मेरठ आने के पूर्व एक्सप्रेस- वे दो शाखाओं में बंट जाएगा। एक शाखा जुर्रानपुर- हापुड़ रोड की तरफ निकल जाएगी। जबकि दूसरी शाखा भूड़बराल के पास नौ किमी की होगी। यह भी छह लेन का होगा। बाद में 14 लेन तक के विस्तार का विकल्प रखा जाएगा।
ये भारत का प्रथम १४ लेन राजमार्ग होगा इस तरह से यह निर्माण पूर्ण होने के बाद भारत का सबसे चौड़ा राजमार्ग बन जायेगा। इस हाईवे पर 14 लेन के अलावा 2.5 मीटर का साइकिल ट्रैक भी होगा।देश के सबसे चौड़े इस सड़क पर बीच में 6 लेन का एक्सप्रेस वे होगा और दोनों तरफ 4 लेन के हाईवे होंगे ताकि शहर के ट्रैफिक को बाहर से आने जाने वाले ट्रैफिक से अलग किया जा सके. 
इस एक्सप्रेस वे का पहला चरण करीब नौ किलोमीटर का है. जिसमें यमुना पुल पर वर्टिकल गार्डेन और सड़कों पर सोलर लाइट भी लगेंगे. सड़क  के किनारे 40,000 पौधे भी लगाए जायेंगे।

होने वाले कार्य

प्रोजेक्ट डायरेक्टर के अनुसार खोड़ा पहला पुश्ता के पास वाहन अंडर पास बनेगा। इससे आधा किमी आगे चलकर दूसरा अंडर पास होगा। फिर हर अंडरपास 400 से छह सौ मीटर की दूरी पर बनेगा। यानी एक अंडरपास से दूसरे की दूरी आधा किमी से भी कम होगी। हरनंदी पुल के बाद दो अंडरपास लक रोड और नोएडा एक्सटेंशन के पास बनेंगे। इसके बाद अगले दो अंडर पास तीन और चार किमी की दूरी पर और उससे आगे के सभी अंडर पास एक किमी की दूरी पर बनाए जाएंगे। यूपी बार्डर पर नया ओवरब्रिज बनेगा। यमुना सेतु के अलावा अक्षरधाम, गाजीपुर व फ्रेट कांप्लेक्स (मछली मंडी) ओवरब्रिजों को चौड़ा किया जाएगा। मेट्रो लाइन व गाजीपुर नाले के निकट छोटे पुल, पटपड़गंज, लक्ष्मीनगर व गाजीपुर के निकट अंडरपास तथा रिंग रोड व अक्षरधाम के निकट ओवरपास भी चौड़े होंगे। एक सीआईएसएफ-विजयनगर के बीच और दूसरा लालकुआं के पास, दो नए बड़े ओवरब्रिज बनाए जाएंगे | कई अंडरपास, फुट ओवरब्रिज व बस स्टैंड बनाए जाएंगे। इनमें खोड़ा, साईं मंदिर, शिप्रा मॉल, विजयनगर शामिल हैं।
रामकृष्ण वर्मा

कृतियाँ

बाबू रामकृष्ण वर्मा जी ने बनारस से हिन्दी में 'भारत जीवन' नामक एक पत्रिका निकाली।
गद्य : विरह, नायिका भेद
कविता :      रुपगर्विता, प्रोषितपतिका, उत्कंठिता, रूपक
अनुवाद : कृष्णाकुमारी नाटक (माइकल मदुसूदन दत्त)
एकांकी : भारतोद्धार, पद्मावती, वीर नारी, कृष्णकुमार
ईरान की संस्कृति

ईरान की संस्कृति जिसे फारस की संस्कृति भी कहा जाता है, दुनिया में सबसे पुराना है। दुनिया में अपनी प्रमुख भू-राजनीतिक स्थिति और संस्कृति के कारण, ईरान ने इटली, मैसेडोनिया और ग्रीस को पश्चिम में, उत्तर में रूस, दक्षिण में अरब प्रायद्वीप, और दक्षिण और दूर तक संस्कृतियों और लोगों को सीधे प्रभावित किया है। पूर्वी एशिया से पूर्व। इस प्रकार एक उदार सांस्कृतिक लोच को फारसी भावना की प्रमुख परिभाषा विशेषताओं और इसकी ऐतिहासिक दीर्घायु के संकेत के रूप में माना जाता है।

कला

ईरान विश्व इतिहास में सबसे अमीर कला विरासतों में से एक है और वास्तुकला, चित्रकला, बुनाई, मिट्टी के बर्तन, सुलेख, धातुकाम और पत्थर के टुकड़े सहित कई विषयों को शामिल करता है। एक बहुत ही जीवंत ईरानी आधुनिक और समकालीन कला दृश्य भी है। ईरानी कला कई चरणों से गुजर चुकी है। ईरान के अद्वितीय सौंदर्यशास्त्र पर्सेपोलिस में अस्मेनिड राहत से बिशापुर के मोज़ेक चित्रों तक स्पष्ट हैं।

भाषा

ईरान के विभिन्न क्षेत्रों में कई भाषाएं बोली जाती हैं। मुख्य भाषा और राष्ट्रीय भाषा फारसी है, जो पूरे देश में बोली जाती है। अज़रबैजानी मुख्य रूप से उत्तर और पश्चिम में कुर्द में मुख्य रूप से पश्चिम में और कुरपियन सागर तटीय क्षेत्रों में लूरी, मज़ांदरानी और गिलाकी, मुख्य रूप से फारसी खाड़ी तटीय क्षेत्रों में अरबी, बलूची मुख्य रूप से उजाड़ और दूरदराज के दक्षिण पूर्व में, मुख्य रूप से उत्तरी सीमा क्षेत्रों में तुर्कमेनिस्तान। अन्य क्षेत्रों में फैली छोटी भाषाएं विशेष रूप से तालिश, जॉर्जियाई, अर्मेनियाई, अश्शूर और सर्कसियन शामिल हैं।

ईरान का सिनेमा

पिछले 10 वर्षों में 300 अंतर्राष्ट्रीय पुरस्कारों के साथ, ईरानी फिल्मों को दुनिया भर में मनाया जाना जारी है। सबसे प्रसिद्ध फारसी निर्देशक अब्बास कीरोस्तमी, मजीद मजीदी, जाफर पानही और असगर फरहादी हैं।
ईरान में कई खेल परंपरागत और आधुनिक दोनों हैं। उदाहरण के लिए, तेहरान 1974 में एशियाई खेलों की मेजबानी के लिए पश्चिम एशिया का पहला शहर था, और इस दिन तक प्रमुख अंतरराष्ट्रीय खेल आयोजनों में मेजबानी और भाग लेना जारी रखता है। फ्रीस्टाइल कुश्ती परंपरागत रूप से ईरान के राष्ट्रीय खेल के रूप में माना जाता है, हालांकि आज, फुटबॉल ईरान में सबसे लोकप्रिय खेल है। आर्थिक प्रतिबंधों के कारण, 2010 में खेल के लिए वार्षिक सरकार का बजट $80 मिलियन या प्रति व्यक्ति लगभग $1 मिलियन था|

प्राचीन इतिहास में मानवता में योगदान

नम्र ईंट से, विंडमिल तक, फारसियों ने कला के साथ मिश्रित रचनात्मकता की है और दुनिया को कई योगदान प्रदान किए हैं। ग्रेटर ईरान के सांस्कृतिक योगदान के कुछ उदाहरण है।
मुकुंदगढ़

भूगोल

यह 27.95°N 75.2167°E निर्देशांकों पर स्थित है। इसकी समुद्र तल से औसत ऊँचाई 349 मीटर (1148 फ़ीट) है।

जनसंख्या

भारत की जनगणना २०११ के अनुसार यहाँ की जनसंख्या 18,469 है। लिंगानुपात दर 928 है। साक्षरता दर 73.28% है।
युआन राजवंश

युआन राजवंश (चीनी: 元朝, युआन चाओ; मंगोल: दाई ओन उल्स; अंग्रेजी: Yuan Dynasty) सन् १२७१ ईसवी से सन् १३६८ ईसवी तक चलने वाला एक राजवंश था जिसके साम्राज्य में आधुनिक चीन का लगभग पूरा हिस्सा, सारे मंगोलिया का भूक्षेत्र और कुछ आसपास के इलाक़े शामिल थे। इसकी स्थापना मंगोल नेता कुबलई ख़ान ने की थी, जो चंगेज़ ख़ान का पोता भी था। इस साम्राज्य को मंगोल साम्राज्य का एक विभाग और चीन का एक राजवंश दोनों समझा जाता है। युआन राजवंश के ज़माने में पूरा चीन पर एक विदेशी जाति ने लम्बे अरसे तक राज किया। चीनी इतिहास के नज़रिए से युआन राजवंश सोंग राजवंश के पतन के बाद और मिंग राजवंश के उभरने से पहले आया। चीन का सम्राट होने के साथ-साथ कुबलई ख़ान ने स्वयं को पूर्ण मंगोल साम्राज्य का ख़ागान (सबसे बड़ा ख़ान शासक) भी घोषित कर दिया था। ख़ागान होने से सारे अन्य मंगोल ख़ानतों, यानि कि चग़ताई ख़ानत, इलख़ानत और सुनहरा उर्दू, पर वह अपना अधिपत्य जतला रहा था, लेकिन उसे अपना सरताज केवल इलख़ानी साम्राज्य ने ही माना और वे भी वास्तव में स्वतन्त्र रूप से ही शासन करते रहे। बाद के युआन सम्राटों को तीनों ने अपना सम्राट क़बूल तो किया लेकिन अपने-अपने इलाक़ों पर वह बिना किसी हस्तक्षेप के अलग विकसित होते रहे।
ब्रेकथ्रू स्टारशॉट

ब्रेकथ्रू स्टारशॉट (Breakthrough Starshot) एक अनुसंधान और अभियान्त्रिकी परियोजना है जिसका ध्येय प्रकाश पाल (light sail) से चलने वाले अंतरिक्ष यानों का एक बेड़ा विकसित करना है जो पृथ्वी से ४.३७ प्रकाशवर्ष दूर स्थित मित्र तारे (Alpha Centauri) के बहु तारा मंडल तक पहुँच सके। इन परिकल्पित अंतरिक्ष यानों का नाम "स्टारचिप" (StarChip) रखा गया है और इन्हें प्रकाश की गति का १५% से २०% तक का वेग देने का प्रस्ताव है। इस रफ़्तार से वे लगभग २० से ३० वर्षों में मित्र तारे के मंडल तक पहुँच सकेंगे और वहाँ से पृथ्वी को सूचित करेंगे। इतनी दूरी पर उनसे प्रसारित संकेतों को पृथ्वी तक पहुँचने में लगभग ४ साल लगेंगे। यह यान इतनी तेज़ी से चल रहे होंगे की वे केवल कुछ देर के लिये मंडल में रहकर आगे अंतरिक्ष में निकल जाएँगे। प्रस्तावकों की चेष्टा है कि इस अंतराल में यह यान अगस्त २०१६ में मिले प्रॉक्सिमा सेन्टॉरी बी (Proxima Centauri b) नामक स्थलीय ग्रह (जो पृथ्वी से ज़रा बड़ा ग़ैर-सौरीय ग्रह है) के समीप से भी उड़ें और उसकी तस्वीरें खींचकर पृथ्वी भेजें।

अवधारणा

इस परियोजना का प्रस्ताव है कि हर यान चंद ही ग्राम का होगा, यानि अत्यंत छोटा। ऐसे १००० यान एक बड़े मातृयान में रखे जाएँगे और यह मातृयान पृथ्वी से रोकेट पर छोड़ा जाएगा जहाँ यह पृथ्वी की एक ऊँची कक्षा में पहुँचाया जाएगा। यहाँ उसके अंदर के हज़ार छोटे यान बाहर छोड़ दिये जाएँगे। हर यान में ४ मीटर लम्बा और ४ मीटर चौड़ा प्रकाश पाल होगा। पृथ्वी पर स्थित कुछ शक्तिशाली लेज़र इन यानों पर चमकाई जाएँगी जो विकिरण दाब से उन्हें गति देंगी। हर पाल पर एक टेरावॉट की शक्ति से चमकने वाली यह लेज़र हर यान को मित्र तारे की ओर गतिशील कर देगी। ऐसा निशाना लगाने का प्रयास किया जाएगा कि हर यान उस मंडल के वासयोग्य क्षेत्र के पास से निकले और वहाँ स्थित प्रॉक्सिमा सेन्टॉरी बी के चित्र खींच सके। वहाँ पहुँचते-पहुँचते खगोलीय धूल से टकराव होने से कुछ यानों के ध्वस्त होने की सम्भावना है। यही कारण है कि १००० यान छोड़े जाएँगे।
देवसर विधानसभा निर्वाचन क्षेत्र

See Also

देवसर
खुमुकचम संजीता चानू

पृष्ठभूमि

उन्होंने 2006 में भारोत्तोलन को अपने व्यवसाय के रूप में चुना। उनकी गिनती भारत के अग्रणी महिला भारोत्तोलकों में की जाती है। वह कुंजरानी देवी को अपना आदर्श मानती हैं।

कैरियर

संजीत चानू ने ग्लासगो में हुए 2014 राष्ट्रमण्डल खेलों में भारोत्तोलन स्पर्धा के 48 किलोग्राम वर्ग में स्वर्ण पदक प्राप्त किया। उन्होंने कुल 173 किलो वजन उठाया, जिसमें 77 स्नैच में और 96 क्लीन एण्ड जर्क में था। संजीता का 77 किग्रा स्नैच ने न्वाकोलो के राष्ट्रमण्डल खेलों के कीर्तिमान की बराबरी की।
उन्होंने ऑस्ट्रेलिया के गोल्ड कोस्ट में आयोजित 2018 राष्ट्रमण्डल खेलों में महिला 53 किग्रा श्रेणी में स्वर्ण जीतकर लगातार दूसरा स्वर्ण जीता।
वारंट (फ़िल्म)

संक्षेप

जेल में बंद जग्गू (जोगिन्दर) को जेल में डालने के दौरान जेलर, अरुण मेहरा (देव आनन्द) की जान को खतरा है। एक दूसरा अपराधी दिनेश (सतीश कौल), अरुण को बचाने के लिए अपनी जान जोखिम में डाल देता है। अरुण और उसकी माँ, श्रीमती मेहरा (सुलोचना) को पता चलता है कि दिनेश प्रख्यात प्रोफेसर अशोक वर्मा की हत्या के लिए जिम्मेदार है और उसे मृत्यदंड की सजा दी गई है। 
अरुण को विश्वास नहीं है कि दिनेश दोषी है, और इसलिए वह उसकी जेल से भागने की व्यवस्था करता है। परिणामस्वरूप उसके पीछे न केवल पुलिस है, बल्कि उसके खुद के पिता, पुलिस महानिरीक्षक मेहरा (प्राण) भी हैं। उसके बाद अंडरवर्ल्ड डॉन मास्टर (अजीत) और उसके लोग हैं। इसके अलावा एक महिला (ज़ीनत अमान) भी है जिसने अरुण और दिनेश के लिए अपनी बंदूक में सिर्फ दो गोलियां भर रखी हैं।
यवोदर

यवोदर वैदिक काल की हिन्दू लम्बाई मापन की इकाई है। एक यवोदर बराबर होता है दस यूक के। दस यवोदर बराबर होते हैं एक जौ के दानों के।
कार्बन डाइसल्फाइड

कार्बन डाइसल्फाइड एक अकार्बनिक यौगिक है।
महाद्वीपीय मग्नतट

महाद्वीपीय ताक (Continental shelf) सागर या महासागर में जल के भीतर धरती का एक ताक होता है जो किसी महाद्वीप का समुद्रतल से कम ऊँचाई वाला अंश हो। महाद्वीपीय ताक पर पानी की गहराई कम होती है और ताक के अन्त से आगे महाद्वीपीय ढलान में गहराई बढ़ने लगती है। हिमयुगों के दौरान, जब समुद्रजल का कुछ हिस्सा ब़र्फ में जमा होने के कारण समुद्रतल गिर जाता है, जो महाद्वीपीय ताक का एक बड़ा भाग पानी से ऊपर निकलकर धरती बन जाता है।

स्थलाकृति

महाद्वीपीय ताक का अन्त ऐसे स्थान पर होता है जहाँ से नीचे की ओर ढलान बढ़ने लगती है। इस स्थान को ताक अन्त (shelf break) कहा जाता है। इसके बाद का क्षेत्र महाद्वीपीय ढलान (continental slope) कहा जाता है। इस से आगे महाद्वीपीय चढ़ाव (continental rise) का क्षेत्र आता है जो गहरे महासागर फ़र्श पर अतल मैदान (abyssal plain) में परिवर्तित हो जाता है। विश्वभर में ताक अन्त की गहराई लगभग समान है और १४० मीटर (४६० फ़ुट) पाई जाती है। यह एक आश्चर्यजनक बात है और भूवैज्ञानिक इसका कारण यह अनुमान लगाते हैं कि यह शायद हिमयुग के समय विश्वभर के समुद्रों की सतह रही होगी।
एयर बर्लिन

इतिहास

1978-1990: वेस्ट बर्लिन में अमेरिकन चार्टर एयरलाइन
शुरआती दौर में “एयर बर्लिन यू एस ए” नाम से रजिस्टर्ड यह कंपनी 1978 में स्थापित की गयी थी6। यह एक कृषि आधारित अमेरिकन कंपनी "लेलक" की अनुषंगी कंपनी थी, जिसका मुख्यालय ऑरेगोन में था। शीत युद्ध के दिनों में “यु.स” एयरलाइन होने के चलते एयर बर्लिन की पहुँच वेस्ट बर्लिन के एयरलाइन बाजार तक थी। शुरुआत में तेलगेल एयरपोर्ट में इस एयरलाइन्स का मुख्यालय था।
1990-2000: स्वामित्व परिवर्तन एवं लो-कॉस्ट फ्लाइट्स का प्रारम्भ
1990 के शांतिपूर्ण क्रांति एवं जर्मनी के एकीकरण ने बर्लिन के एविएशन मार्किट में महत्वपूर्ण परिवर्तन किया। 1991 में 90 कर्मचारियों वाली एयर बर्लिन को जोआचिम हुनोल्ड (de), ने खरीद लिया जोआचिम, एल टीयू (LTU) इंटरनेशनल में सेल्स एवं मार्केटिंग डायरेक्टर थे। इन्होने इसका पुनर्गठन "एयर बर्लिन जी एम बी एच & कंपनी लूफ़्ट वेरकेहरस के जी" के तौर पर किया जो एक जर्मन रजिस्टर्ड कंपनी थी 1997 से एयर बर्लिन ने निर्धारित फ्लाइट प्रांरभ की जिसके टिकट बगैर टूर ऑपरेटर के डायरेक्ट बुक की जा सकती थी।2002 तक एयर बर्लिन की 35% टिकटें प्रत्यक्ष बेचे जाती थी।
2000-2006: जर्मनी की दूसरी सबसे बड़ी एयरलाइन
बेहतर मैनेजमेंट तकनीक के कारण  ये एयरलाइन्स जर्मनी की दूसरी सबसे बड़ी एयरलाइन्स बन गयी। जनवरी 2004 में इसने विएना स्थित निकी एयर में 24% की हिस्सेदारी खरीदी थी।
2007-2012: अधिग्रहण, विस्तार और नए गठबंधन
2012-2015: निरंतर घाटा एवं इसका पुनर्गठन

फ्लाइट स्कूल

एयर बर्लिन 2007 से अपना एक पायलट ट्रेनिंग स्कीम चला रहा हैं, टी ऍफ़ सी कॉफर के साथ एयर बर्लिन का संयुक्त उपक्रम हैं यहाँ पर ट्रेनी पायलट 24 महीनो में व्यवसाइक पायलट ट्रेनिंग पूरा करते हैं जो एकदम नवीनतम उद्योगिक मानकों के अनुरूप होता हैं।

यात्री सेवा

विशुद्ध यूरोपियन लो -कॉस्ट कर्रिएर्स के विपरीत एयर बर्लिन यात्रियों को फ्लाइट के दौरान स्नैक्स एवं ड्रिंक्स, एवं न्यूज़ पेपर्स एवं मैगजीन्स भी देता हैं। लम्बी दूरी के फ्लाइट्स के दौरान गरमागरम खाना सम्मानसूचक तौर पर दिया जाता हैं।

फ्रीक्वेंट फ्लायर प्रोग्राम

अन्य सभी एयरलाइन की तरह एयर बर्लिन का भी एक फ्रीक्वेंट फ्लायर प्रोग्राम हैं जिसका नाम टॉप बोनस हैं एवं ये निकी एयर के साथ संयुक्त रूप से चलता हैं।

गंतव्य

एयर बर्लिन 40 देशों के 150 स्थानो पर अपनी सुविधाएं उपलब्ध करता हैं। बर्लिन and दसेल्डॉर्फ इसके प्रमुख केंद्र हैं
मनोरमा (पत्रिका)

मनोरमा महिलाओं पर केन्द्रित हिन्दी की एक सामाजिक पत्रिका है।
मलेशिया रैली २००७

मलेशिया रैली २००७ क्वाला लमपुर मलेशिया में एक शान्तिपूर्वक रैली यह भ्रष्टाचार के विरोध में थी।
मल्हार राग

मल्हार राग/ मेघ मल्हार, हिंदुस्तानी व कर्नाटिक संगीत में पाया जाता है। मल्हार का मतलब बारिश या वर्षा है और माना जाता है कि मल्हार राग के गानों को गाने से वर्षा होता है। मल्हार राग को कर्नाटिक शैली में मधायामावती बुलाया जाता है। तानसेन और मीरा मल्हार राग में गाने गाने के लिए मशहूर थे। माना जाता है के तानसेन के 'मियाँ के मल्हार' गाने से सुखा ग्रस्त प्रदेश में भी बारिश होती थि। मल्हार राग के प्रसिद्द रचनाये : करे करे बदरा घटा घाना घोर घोर मियाँ की मल्हार

भारत का राष्ट्रीय गीत 'वन्दे मातरम' को भी मल्हार राग में गया हुआ है।
गदरपुर तहसील

जनसांख्यिकी

तहसील के अधिकार क्षेत्र में कुल ७१ गाँव आते हैं, और २०११ की जनगणना के अनुसार इसकी जनसंख्या २,७४,८४८ है।
कमचातका क्राय

कमचातका क्राय रूस के साइबेरिया क्षेत्र के सुदूर पूर्व में स्थित एक 'क्राय' का दर्जा रखने वाला संघीय खंड है। पहले यह दो प्रशासनिक खण्डों में बंटा हुआ था - कामचातका ओब्लास्त और कोर्याक स्वशासित ओक्रुग। इन दोनों में रायशुमारी करने के बाद जनता के फ़ैसले से १ जुलाई २००७ को इनका विलय करके कमचातका क्राय बनाया गया। इसकी राजधानी पेत्रोपाव्लोव्स्क-कमचातस्कीय नाम का शहर है।
सन् २००७ में की गई एक जनगणना के अनुसार इसकी आबादी ३,२१,७६४ थी। इस क्राय का क्षेत्रफल ४,७२,३०० वर्ग किलोमीटर है, यानी लगभग उत्तर प्रदेश, बिहार और झारखंड को मिलाकर क्षेत्र के बराबर। भौगोलिक रूप से कमचातका क्राय का बड़ा हिस्सा कमचातका प्रायद्वीप में आता है।
मठबाड़िय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मठबाड़िय़ा उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
नानकशाही जंतरी

नानकशाही जंतरी या नानकशाही पंचांग एक सौर पंचांग है जिसे शिरोमणि गुरुद्वारा प्रबंधक कमेटी ने सिख धर्म से सम्बन्धित घटनाओं (तयौहारों) की तिथियाँ दर्शाने के लिये स्वीकार किया था। इसका उपयोग १९९८ से हो रहा है। इसके पहले सिखों के पर्वों के लिये शक पंचांग ही उपयोग किया जाता था। इसे पाल सिंह पुरेवाल ने डिजाइन किया था।
इसका आरम्भ गुरु नानक देव के जन्मदिन से किया गया था। इस जंतरी के अनुसार नव वर्ष का प्रथम दिन १४ मार्च को पड़ता है।

जन्तरी पर मतभेद

सन् 2010, शिरोमणि गुरुद्वारा प्रबंधक कमेटी ने जन्तरी को परिवर्तित किया ताकि महीनों के आरम्भ की तिथियाँ विक्रमी सम्वत् के महीनों के आरम्भ की तिथि से मिलने लगें। इसके बाद कुछ और विवाद हुए और २०१४ में शिरोमणि गुरुद्वारा प्रबंधक कमेटी ने तथाकथित 'मूल नानकशाही जन्तरी' को निरस्त कर दिया और पुनः पूर्णतः बिक्रमी पंचांग पर आधारित हो गए । किन्तु यह जन्तरी अब भी 'नानकशाही जन्तरैइ' के नाम से ही प्रकाशित की जा रही है।
आखिरी पत्ता (कहानी)

आखिरी पत्ता ओ हेनरी द्वारा अंग्रेजी मे लिखी कहानी है। इस कहानी का अंग्रेजी नाम 'द लास्ट लीफ' (The last leaf) है।
कुट्टी

कार्टूनिस्ट कुट्टी का जन्म १९२१ में केरल में हुआ। अपनी पढ़ाई के दौरान ही कुट्टी को राजनीतिक कार्टूनों में रूचि पैदा हो गई थी। कुट्टी उस समय के अंग्रेज़़ी शासन में उपलब्ध पत्र पत्रिकाओं में छापे कार्टूनों को बड़े चाव से देखते थे और उन्हें दोबारा बनाकर अपने साथियों का मनोरन्जन भी करते थे। इसी तरह कार्टून बनाते हुए कुट्टी इस काम में माहिर हो गए।

कार्टून बनाने की शुरुआत

कुट्टी के भाग्य ने भी उनका साथ दिया और उनके पिता के एक मित्र जो कि अंगरेजी सरकार में अधिकारी थे, उन्होंने कुट्टी का काम देखा और प्रभावित होकर शंकर पिल्लई से उन्हें अपने मार्गदर्शन में काम सिखाने की सिफारिश की। शंकर को भी उस समय अपने लिए एक साथी की आवश्यकता थी तो उन्होंने कुट्टी को अपने साथ काम करने के लिए सहर्ष स्वीकृति दे दी। बाद में पंडित जवाहरलाल नेहरू के आग्रह पर शंकर ने कुट्टी को नेशनल हेराल्ड के लिए स्टाफ कार्टूनिस्ट के रूप में भेजा। कुट्टी ने शंकर की लोकप्रिय पत्रिका शंकर्स वीकली के लिए भी काम किया। कुट्टी और शंकर का गुरु-शिष्य का रिश्ता शंकर के जीवित रहने तक जारी रहा।

कार्यस्थल

अपने पूरे कार्यकाल में कुट्टी ने नेशनल हेराल्ड, फ्रीप्रेस जनरल, आनंदबाजार पत्रिका, शंकर्स वीकली,हिंदुस्तान स्टेंडर्ड, हिंदुस्तान टाईम्स और इंडियन एक्सप्रेस के लिए कार्य किया। 
अपनी आंखों की समस्या के चलते कुट्टी अब कार्टून बनाने में समर्थ नहीं हैं और सेवानिवृत्त हो चुके हैं। फिलहाल कुट्टी अमेरिका में अपने परिवार के साथ रहते हैं।
पी-प्रकार अर्धचालक

जब हम प्योर सेमीकंडक्टर में ट्राईवलेंट इम्पुरिटी मिलते है तो सेमीकंडक्टर के बाहरी ऑर्बिट के चार एलेक्ट्रोंस इम्पुरिटी के तीन इलेक्ट्रोंस के साथ बोंड बना लेता है। जैसा कि हम जानते हैं कि कोई भी परमाणु अपने बहरी ऑर्बिट में आठ एलेक्ट्रोन पूरा करना चाहता है इसलिए ट्राईवलेंट इम्पुरिटी मिलाने के बाद उसमे एक इलेक्ट्रोन ग्रहण करने कि क्षमता होती है मतलब वहां एक होल उपस्थित हो जाता है (इलेक्ट्रोन कि अनुपस्थिति को होल कि उपस्थिति समझा जाता है). चूँकि होल को हम पोसिटिव चार्ज्ड पार्टिकल मानते हैं इसलिए इस तरह के सेमीकंडक्टर को P टाइप सेमीकंडक्टर कहते है। इसका मतलब है कि P टाइप सेमीकंडक्टर में होल्स कि मात्र अधिक और इलेक्ट्रोंस कि मात्र कम रहती है।
आदर्श सोसायटी घोटाला

आदर्श हाउसिंग सोसायटी घोटाला मुम्बई की सहकारी गृह निर्माण सम्स्था 'आदर्श हाउसिंग सोसायटी' में हुआ व्यापक भ्रष्टाचार है। इस घोटाले का आरम्भ फरवरी 2002 में हुआ जब महाराष्ट्र के मुख्यमंत्री से निवेदन किया गया कि मुम्बई के हृदयस्थल में सेना से सेवानिवृत्त हुए तथा कार्यरत लोगों के लिए भूमि प्रदान की जाय। दस वर्ष की अवधि में महाराष्ट्र के मुख्यमंत्री अशोक चव्हाण तथा उच्च-स्तरीय राजनेता, नौकरशाह, सेना के अधिकारी आदि ने मिलकर नियमों को तोड़-मरोड़ दिया और कौड़ियों के दाम पर अपने नाम से इसमें फ्लैट ले लिया।
भेद खुलने पर अशोक चव्हाण को अपने पद से त्यागपत्र देना पड़ा। इसकी केन्द्रीय अन्वेषण ब्यूरो द्वारा जाण्न्च चल रही है तथा इसकी जाँच के लिए एक आयोग भी बैठाया गया था जिसने अपनी रिपोर्ट दे दी है।

जाँच आयोग

जनवरी 2011 में आदर्श घोटाले की जांच के लिए किया गया था। जांच का उद्देश्य उस जमीन के मालिकाना हक समेत कई पहलुओं को देखना था जहां दक्षिण मुंबई में आदर्श हाउसिंग सोसायटी की 31 मंजिला इमारत बनी है। समिति को यह देखना था कि क्या यह करगिल युद्ध नायकों के परिवारों के लिए थी और क्या निर्माण के लिए अनुमति देते समय नियमों का उल्लंघन किया गया। आयोग की अंतरिम रिपोर्ट में कहा गया है कि जमीन राज्य सरकार की थी, न कि रक्षा मंत्रालय की और न ही यह युद्ध विधवाओं के लिए आरक्षित थी।
भारत के पशुपक्षियों की बहुभाषीय सूची

भारत के पशुपक्षियों के नाम अलग-अलग भारतीय भाषाओं में भिन्न-भिन्न हैं।
राजकुमार (1996 फ़िल्म)

संक्षेप

रानी मां (रीना रॉय) के पति को पड़ोसी राज्य के बुरे प्रधान मंत्री दुर्जन सिंह (नसीरुद्दीन शाह) द्वारा मार दिया गया। प्रधान मंत्री खुद इस हत्या से मुकर जाता है और राजकुमारी विशाका (माधुरी दीक्षित) के पिता, राजा पर दोष देता है। रानी मां राजकुमारी के खिलाफ मौत का बदला लेने की कसम खाती हैं। मान सिंह का एक जुड़वां भाई, सुरजन सिंह (नसीरुद्दीन शाह) भी है जो कि कुछ बेवकूफ है लेकिन इसके बावजूद बुरा नहीं है। रानी मां चौंक गई और परेशान हैं जब उन्हें पता चला कि उनका एकमात्र बेटा राजकुमार (अनिल कपूर) राजकुमारी से प्यार करता है। वह इस विवाह का विरोध करने के लिए तैयार है, जबकि राजकुमार राजकुमारी से शादी करने के लिए कोई भी रस्ता अपनाएगा। माँ और बेटे को ये निर्धारित करना है कि क्या परिवार में किसी को शामिल करना सर्वोत्तम हित में है, जिसने क्रमशः पति और पिता को मार दिया है।